Vladas Urbanavičius

Vladas Urbanavičius (g. 1951 m. vasario 14 d. Irkutsko srityje, Rusijoje) – Lietuvos skulptorius.

Biografija 
1977 m. baigė Vilniaus dailės institute skulptūros specialybę.

Nuo 1983 m. Lietuvos dailininkų sąjungos narys.

Kūriniai 
 1985 m. skulptūra „Rantytas“, Panerių skulptūrų parkas, Vilnius;
 1993 m. altorius ir suolai Šv. Jokūbo ligoninės koplyčiai, Vilnius;
 1994 m. baldai zakristijai, Bernardinų bažnyčia, Vilnius;
 1995–1996 m. altorius ir Dievo žodžio stalas, Šv. Jurgio konvento koplyčia, Kaunas;
 1996–1998 m. altorius ir Dievo žodžio stalas, Šv. Ignaco Lojolos bažnyčia, Želva, Ukmergės r.;
 1997 m. altorius ir Dievo žodžio stalas, Šv. Kazimiero bažnyčios vienuolių širdiečių koplyčia, Vilnius;
 2000 m. Prisikėlimo kryžius, Šv. Ignaco Lojolos bažnyčios šventorius, Želva, Ukmergės r.;
 2001 m. Misionierės sesers Ksaveros (Emilijos Šakėnaitės) kenotafas, Šv. Jono Krikštytojo bažnyčios šventorius, Debeikiai, Anykščių r.;
 2004 m. skulptūra „Vaivorykštė“, Utena; presbiterijos įrengimas, Palaimintojo Jurgio Matulaičio bažnyčia, Vilnius;
 2005 m. skulptūra „Sąrama“, Vilniaus geležinkelio stoties aikštė (perkelta į Vasaknų dvaro parką, Zarasų r.);
 2006 m. skulptūra „Kabantys akmenys“, Skulptūrų zona, Kaunas;
 2009 m. skulptūra „Krantinės arka“, Vilnius.
 2011 m. skulptūra „Špūlė“, Neringa, Vilnius, Skulptūrų zona, Kaunas
 2013 m. atminimo įamžinimo ženklas-rodyklė paskutiniam Aukštaitijos partizanui Antanui Kraujeliui Velbiškio kaime (Utenos rajonas).

Apdovanojimai 
 1988 m. Vilniaus miesto įkūrimo paminklo konkurso I turas (archit. Henrikas Žukauskas) – viena iš septynių lygiaverčių premijų;
 1991 m. Vilniaus telecentro gynėjų paminklo konkursas – III premija;
 1994 m. Pollock-Krasner fondo stipendija, JAV;
 2004 m. skulptūros Utenoje, J. Basanavičiaus gatvėje, konkursas – I premija;
 2004–2006 m. valstybės stipendija;
 2005 m. 1-oji Lietuvos šiuolaikinės dailės kvadrienalė – I premija;
 2006 m. Lietuvos dailininkų sąjungos auksinis ženkliukas;
 2015 m. Lietuvos nacionalinė kultūros ir meno premija.

Šaltiniai 

Lietuvos skulptoriai
Lietuvos nacionalinės kultūros ir meno premijos laureatai